

**Statuttar for utmerkingar i Keipen Turlag**

1. Styret tildeler dei fire utmerkingane i Keipen Turlag;

Æresmedlemskap i Keipen Turlag (KT), Heidersprisen, Dugnadsprisen og Eldsjelprisen.

1. Dei fire utmerkingane vert vedteke med kvalifiserte fleirtal på 2/3 av representantane i styret.
2. Dei som mottek utmerkingane vert notert i skriftleg/digitalt arkiv.
3. Kriterium

a) **Eldsjelprisen** kan tildelast personar som har gjort frivillig arbeid, eller på annan måte bidrege til Keipen Turlag. Døme: styreverv, delteke på dugnad, gått som turleiar, aktivitetsleiar, arbeidd på hytter, eller gjeve betydeleg sponsorstøtte til turlaget.

b) **Dugnadsprisen** kan tildelast personar som over ein periode på minimum 5 år har gjort eit særleg stort og omfattande dugnadsarbeid for laget. Arbeidet er utført uten tildelt tittel i arbeidet der innsats ville vært forventet.

c) **Heidersprisen** er den nest høgste utmerkinga i KT, og kan tildelast personar som over ein periode på minimum 10 år har gjort eit særleg stort og omfattande arbeid for laget. Vedkommande må ha vore medlem av styret og/eller hatt faste ansvarsområde, og i tillegg profilert turlaget utover det tradisjonelle KT-området.

d) **Æresmedlemsskap i Keipen Turlag** er den høgste utmerkinga i KT, og kan tildelast personar som over ein periode på minimum 15 år har gjort eit særleg stort og omfattande arbeid for laget. Vedkommande må ha vore medlem av styret og/eller hatt faste ansvarsområde, og i tillegg profilert turlaget utover det tradisjonelle KT-området.

1. Markering, utdeling og kunngjering
2. **Eldsjelprisen** vert markert med Keipen Turlag pins, og vert utdelt på arrangement, årsmøtet, samlingar eller jubileum.
3. **Dugnadsprisen** vert markert med eige diplom og pins, og vert utdelt på årsmøtet, samlingar eller jubileum.
4. **Heidersprisen** vert markert med skriftleg grunngjeving, blome, eige diplom og pins, og vert utdelt på årsmøtet, samlingar eller jubileum.
5. **Æresmedlemsskap i Keipen turlag** vert markert med skriftleg grunngjeving, blome, eige diplom og pins, og vert utdelt på årsmøtet, samlingar eller jubileum.

Æresmedlemmar i KT betaler ikkje medlemskontingent.

Ved tildeling av heidersprisen eller æresmedlemsskap skal tildelinga rapporterast til DNT Sogn og Fjordane og DNT sentralt. I tillegg skal det sendast pressemelding med bilete til lokalavisene og medlemsbladet Fjell og Vidde.

Ved tildeling av æresmedlemsskap i Keipen turlag skal pressemelding også sendast til NRK SFJ.

Vedteke på årsmøtet 31.01.2025